****РАЙОННА ИЗБИРАТЕЛНА КОМИСИЯ ЯМБОЛ****

**ПРОТОКОЛ**

**№ 35**

**На 4 април 2021 г. се проведе заседание на Районна избирателна комисия в Тридесет и първи изборен район-Ямболски при следния дневен ред:**

1. *Доклади по сигнали*
2. *Заличаване на застъпник*

*Докладчик: Емилия Марчева*

1. *Входяща поща*

\* \* \*

**ПРИСЪСТВАХА**: 14 членове - Лора Каламерова, Станимир Кескинов, Иван Кърцъков, , Нели Стоянова, Владимир Стоев, Драгомир Димитров, Силвия Атанасова, Симеон Симеонов, Ани Канева, Мима Атанасова, Владимир Димитров, Емилия Марчева, Мариана Гърдева, Димитър Събев.

**ОТСЪСТВАХА:** Екатерина Янева

Заседанието бе открито в 18.50ч. и председателствано от г-н Иван Кърцъков – зам. председател на комисията.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Уважаеми колеги, откривам заседанието на Районна избирателна комисия в Тридесет и първи изборен район - Ямболски на 4 април 2021 г.

За отчитане на поименното гласуване определям г-н Симеон Симеонов. Колеги, пред вас е дневния ред имате ли предложения или възражения по дневния ред? Не се правят. Който е съгласен с така предложения дневен ред, моля да гласува.

**СИМЕОН СИМЕОНОВ:** Гласували **За** – 14 членове - Лора Каламерова, Станимир Кескинов, Иван Кърцъков, , Нели Стоянова, Владимир Стоев, Драгомир Димитров, Силвия Атанасова, Симеон Симеонов, Ани Канева, Мима Атанасова, Владимир Димитров, Емилия Марчева, Мариана Гърдева, Димитър Събев.

**Против** – няма

*По т.1 от дневния ред:*

**ЗАМ. ПРЕДСЕДАТЕЛЯТ ИВАН КЪРЦЪКОВ:** По първия сигнал давам думата на докладчика Ани Канева.

**АНИ КАНЕВА:** Колеги, сигналът беше относно за разгласяване на изборния вот. Заедно с Мима Атанасова и Владимир Стоев извършихме проверка на място. Наблюдавахме изборния процес дори без да ни забележат членовете на СИК, но не установихме такова нарушение. Нямаше отгръщане на бюлетини и гледане на вот. Имаше избирател, който подаде бюлетината на член на СИК, който член съвсем внимателно постави печат и я пусна в кутията. Разпитахме застъпниците и други от присъстващите дали са забелязали подобно нещо и категорично заявиха, че не са забелязвали такива нарушения. Не смятам, че има по какво да се произнасяме, тъй като госпожата е подала жалба в полицията. Следва случаят да бъде разгледан в прокуратурата.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Колеги, случаят не е по нашата компетенция. Предлагам да преминем към разглеждането на втория сигнал. Давам думата на Силвия Атанасова.

**СИЛВИЯ АТАНАСОВА:** Колеги, постъпи писмен сигнал, в който се посочва, че член на СИК№312600105, а именно лицето Недялко Лазаров е бил под карантина с акт на РЗИ, а същото е заемало позиция на зам. председател. Застрашавал е здравословното състояние както на членовете на СИК, така и на гласоподавателите. От РЗИ потвърдиха, че на 26.03.2021г. е изписан от болнично заведение и е поставен под задължителна 14-дневна изолация.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Колеги, какво е становището ви относно къде се простира нашата компетенция?

**АНИ КАНЕВА:** Освен до РЗИ смятам, че и този сигнал трябва да се изпрати и до прокуратурата, защото представлява престъпление по смисъла на Наказателния кодекс. Мисля, че лицето също така трябва да бъде освободено от позицията си в СИК№312600105.

**ЕМИЛИЯ МАРЧЕВА:** Колеги, предлагам това лице да не присъства при предаването на книжата. Присъствието му представлява опасност.

**МАРИАНА ГЪРДЕВА:** При придаването на книжата ще има представители на РЗИ. Моето предложение е предварително да ги уведомим и те да вземат необходимите мерки. Предлагам дори още сега да съобщим на РЗИ да изведат лицето от СИК№312600105.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Колеги, ако сте съгласни с предложението да препратим сигнала до прокуратурата и да уведомим РЗИ още сега, моля да гласуваме.

Силвия Атанасова и Димитър Събев са извън залата.

**СИМЕОН СИМЕОНОВ:** Гласували **За** – 12 членове - Лора Каламерова, Станимир Кескинов, Иван Кърцъков, , Нели Стоянова, Владимир Стоев, Драгомир Димитров, Симеон Симеонов, Ани Канева, Мима Атанасова, Владимир Димитров, Емилия Марчева, Мариана Гърдева.

**Против** – няма

**ЗАМ. ПРЕДСЕДАТЕЛЯТ ИВАН КЪРЦЪКОВ:** Предложението е прието. Сигналът ще бъде препратен към прокуратурата, РЗИ и полицията. Моля г-жа Гърдева още сега да съобщи на РЗИ.

**ЗАМ. ПРЕДСЕДАТЕЛЯТ ИВАН КЪРЦЪКОВ:** За следващия сигнал давам думата на Владимир Стоев.

 **ВЛАДИМИР СТОЕВ:** Колеги, заедно с Ани Канева и Мима Атанасова извършихме проверки в няколко секции. В СИК№312600036 докладваха, че присъства лице с отличителни знаци на партия по маската си. Извършихме проверка и не установихме такова нарушение нито от членове на комисията, нито от застъпници и наблюдатели. В СИК№312600022 имаше подаден сигнал, че на по-малко от 50 метра е поставен агитационен билборд на ПП „Републиканци за България“. Установихме, че е на по-малко от 50 метра. СИК уведоми общината, след което разбрахме, че билборда е свален. Такъв сигнал беше подаден и от СИК№312600076, билборда също е бил на ПП „Републиканци за България“. Бяха дадени указания на СИК и билборда е премахнат.

**МАРИАНА ГЪРДЕВА:** Колеги, лицето Недялко Лазаров веднага е бил изтеглен от СИК№312600105, за да не създава опасност.

*По т.2 от дневния ред:*

**ЗАМ. ПРЕДСЕДАТЕЛЯТ ИВАН КЪРЦЪКОВ:** По точка втора от дневния ред давам думата на докладчика Емилия Марчева.

**ЕМИЛИЯ МАРЧЕВА:** Колеги, предлагам ви следния проект на решение:

**ОТНОСНО:** заличаване на застъпник на Коалиция „ ГЕРБ -СДС „ и промени в състави на СИК в Тридесет и първи изборен район - Ямболски при произвеждане на изборите за народни представители на 04.04.2021 година

Постъпило е заявление от Тончо Стоянов Йорданов, с ЕГН: ….. заведено под №450/04.04.21г. във входящия регистър на РИК – Ямбол, с което се иска заличаване регистрация му като застъпник от Коалиция „ ГЕРБ-СДС „ в община Ямбол.

На основание чл.72, ал.1, т.1, т.4, и т.5 от Изборния кодекс, във връзка с Решение №2087-НС/17.02.2021г. на Централната избирателна комисия, Районна избирателна комисия в Тридесет и първи изборен район – Ямболски

**РЕШИ:**

**1.** Заличава Точо Стоянов Йорданов като застъпник на кандидатската листа на Коалиция „ГЕРБ-СДС „.

**2.**Анулира издаденото удостоверениеите.

**5.**Решението да се публикува в публичния регистър на застъпници за избори за Народно събрание на 04.04 2021 г.

Решението подлежи на оспорване пред ЦИК, чрез РИК в тридневен срок от обявяването му по реда на чл. 73 от ИК.

**СИМЕОН СИМЕОНОВ:** Гласували **За** – 12 членове - Лора Каламерова, Станимир Кескинов, Иван Кърцъков, , Нели Стоянова, Владимир Стоев, Драгомир Димитров, Симеон Симеонов, Ани Канева, Мима Атанасова, Владимир Димитров, Емилия Марчева, Мариана Гърдева.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Решението е прието и е с номер 229-НС от 04.04.2021г.

*По т.3 от дневния ред:*

**ЗАМ. ПРЕДСЕДАТЕЛЯТ ИВАН КЪРЦЪКОВ:** По точка трета от дневния ред давам думата на докладчика Владимир Стоев.

Владимир Стоев докладва постъпилата входящата поща от датата на предходното заседание.

**ЗАМ. ПРЕДСЕДАТЕЛЯТ ИВАН КЪРЦЪКОВ:** Поради изчерпване на дневния ред закривам днешното заседание.

Заседанието беше закрито в 19.20 ч.

ЗАМ. ПРЕДСЕДАТЕЛ:

 Иван Кърцъков

СЕКРЕТАР:

 Мариана Гърдева